Jegyzőkönyv

ELTE TTK Kari Ösztöndíj Bizottság (KÖB), 2011. december 7-i ülés

Jelen vannak, szavazati joggal:

Radnai Tamás a KÖB elnöke

Lövei Klára tag, a HÖK kémia szakterület delegáltja

Török Gabriella tag, az ELTE TTK Tanulmányi Osztály vezetője

Tóth Róza tag, a HÖK esélyegyenlőségi biztosa

Böszörményi Kinga póttag, HÖK biológia szakterület

Végh Tamás póttag, HÖK földrajz- földtudományi szakterület

Gyüre Zsolt póttag, HÖK környezettudományi szakterület

Szabó Ádám póttag, HÖK matematika szakterület

Jelen vannak, tanácskozási joggal:

Tischler Orsolya póttag, HÖK kémia szakterület

Dukán András Ferenc állandó meghívott, a HÖK elnöke

Kovács Fanni ellenőrző bizottság

Az ülést Radnai Tamás 14:00-kor megnyitja

Napirendi pontok:

1. Bejelentések
2. A novemberi egyszeri sport -, tudományos-, kulturális ösztöndíj, valamint a rendkívüli szociális támogatás pályázatok bírálása
3. Kivetések, jogosulatlanul pályázó hallgatókra
4. Egyebek

A napirend **8 igen, 0 nem, 0 tartózkodás mellett** **elfogadva**.

A napirendi pontok tárgyalása

1) Bejelentések

 Radnai Tamás: A Rektori Hivatal 2012. december 8-ra rendkívüli utalási napot írt ki, hogy a tárgyévi maradványpénzek szükség esetén kifizethetők legyenek. A tanulmányi ösztöndíj keretén nagyjából 2,3 millió Forint az ELTE TTK maradványa, aminek kiköltése úgynevezett – nem hivatalosan nevezve – ”karácsonyi pénz” formájában valósulhatna meg, ami annyit jelent, hogy a tanulmányi ösztöndíjban részesülő hallgatók a szóban forgó ösztöndíj 10%-át egyszeri juttatásként kapnák meg.

Az 1)-es napirendi pont további tárgyalásával a bizottság megvárja Dukán András Ferencet.

2) A novemberi egyszeri sport -, tudományos-, kulturális ösztöndíj, valamint a rendkívüli szociális támogatás pályázatok bírálása

Az 1-es és 2-es számú egyszeri sport -, tudományos-, kulturális ösztöndíj pályázatokat, a KÖB **8igen, 0 nem, 0 tartózkodás mellett 75%-ban támogatja.**

*14:48 Dukán András Ferenc megérkezett*

*14:50 Szabó Ádám távozott*

*14:52 Lövei Klára megérkezett*

HAINABT.ELTE októberi egyszeri sport -, tudományos-, kulturális ösztöndíj pályázatáról nem hozott döntést, azt további meghallgatásig elnapolta.

*14:58 Böszörményi Kinga távozott*

A 3-as számú egyszeri sport -, tudományos-, kulturális ösztöndíj pályázatot a KÖB **5igen, 0 nem, 0 tartózkodás mellett 50%-ban támogatja.** Tóth Róza távolmaradt a szavazástól

A 4-es számú rendkívüli szociális támogatás pályázat ügyében a KÖB az ösztöndíjra való jogosultságot tárgyalta és **0 igen, 6 nem, 0 tartózkodás mellett** azt a határozatot hozta, hogy pályázat nem támogatható.

Az 1-es számú rendkívüli szociális támogatás pályázattal kapcsolatban a KÖB hosszú vitát folytatott és **6 igen, 0 nem, 0 tartózkodás mellett** úgy döntött, hogy a pályázat támogatható és **4 igen, 0 nem, 2 tartózkodás mellett** 35000 Ft-ot ítélt meg a pályázatra.

*15:58 Lövei Klára távozott*

3) Kivetések, jogosulatlanul pályázó hallgatókra

A KÖB **6 igen, 0 nem, 0 tartózkodás mellett támogatja,** hogy a tévesen kiutalt rendszeres szociális támogatást és tanulmányi ösztöndíjat kapó hallgatókra, a tévesen kiutalt összegnek megfelelő kivetés kérése megtörténjen, 2012. március 15-i befizetési határidővel (2012. február 13-i esedékességgel).

1) Bejelentések (folytatás)

 Dukán András javaslata: A januárban utalásra kerülő tanulmányi ösztöndíj 10%-a decemberben, a fennmaradó 90% pedig januárban kerüljön kiutalásra.

A KÖB a javaslatot megtárgyalta és **6 igen, 0 nem, 0 tartózkodás mellett támogatja**.

4) Egyebek - Nem érkezett hozzászólás

Az ülést Radnai Tamás 16:30-kor bezárja